paragraph_text: Kao i na prethodna tri izdanja Igara (u Montrealu 1976., u Moskvi 1980. te u Los Angelesu 1984.) i na ovim je Igrama zabilježen bojkot iz političkih razloga. Sjeverna Koreja je bojkotirala Igre zbog činjenice da Južna Koreja nije pristala podijeliti domaćinstvo sa svojim sjevernim susjedom. Bojkot je slijedila Kuba ali ne i ostale komunističke države. Tako je na kraju ovaj bojkot bio manjih razmjera, i nakon tri okrnjene manifestacije ovaj puta su na Igrama sudjelovale sve tadašnje športske velesile što je donijelo visoku kvalitetu natjecanja.